PRITARTA

Molėtų rajono savivaldybės

tarybos 2016 m. balandžio d.

sprendimu Nr.B1-

**MOLĖTŲ GIMNAZIJOS DIREKTORĖS 2015 METŲ VEIKLOS ATASKAITA**

**1.Trumpa įstaigos veiklos rezultatų apžvalga**

|  |  |  |
| --- | --- | --- |
| Statistika | 2014 - 2015 m. m. | 2015 - 2016 m. m. |
| Klasių komplektų skaičius | 21 | 19 |
| Mokinių skaičius | 531 | 483 |
| Nemokamai maitinami | 87 (16 proc.) | 65 (14 proc.) |
| Parama skirta | 113 (21 proc.) | 77 (16 proc.) |
| Pavežami | 200 (38 proc.) | 201 (42 proc.) |
| Specialiųjų poreikių mokiniai | 51 (10 proc.) | 54 (11 proc.) |
| Pažangumas | 78 proc. |  |
| Kokybė | 0,28 |  |
| Lankomumas | 98 pam./mok., iš jų 86 pam. pateisintos | 51 pam./mok., iš jų 45- pam. pateisintos |
| Įgijo pagrindinį išsilavinimą | 116 (98 proc.) |  |
| Įgijo vidurinį išsilavinimą | 154 (97 proc.) |  |
| Įstojo į aukštąsias mokyklas | 79 proc. |  |
| Mokytojų, iš jų pagal kvalifikaciją: | 54 | 53 |
| Ekspertų | 2 (4 proc.) | 1 (2 proc.) |
| Metodininkų | 21 (39 proc.) | 21 (40 proc.) |
| Vyr. mokytojų | 26 (48 proc.) | 24 (45 proc.) |
| Mokytojų | 3 (6 proc.) | 7 (13 proc.) |
| Švietimo konsultantų | 4 | 2 |
| Valstybinių egzaminų vertintojų | 7 | 7 |

Mokinio krepšelio lėšų pakanka ugdymo proceso organizavimui. Mokytojų kvalifikacijos tobulinimui, pažintinei veiklai ir profesiniam orientavimui skirta 40 proc. lėšų, priklausančių pagal MK metodiką, mokymo priemonėms ir IKT – 80 proc. Pasinaudota lėšomis, skirtomis neformaliojo švietimo programų, projektų finansavimui bei rėmėjų lėšomis. Steigėjo skirtų lėšų pakanka. Iš kitų finansavimo šaltinių gauta 20 870 *€.*

Dalyvavimas ir laimėjimai olimpiadose, konkursuose, varžybose

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Rajoniniai renginiai | | | | | Tarptautiniai, respublikiniai, zoniniai renginiai | | | | |
|  | I | II | III | Iš viso |  | I | II | III | Apdovanojimai |
| Lengvosios atletikos  varžybos |  | 2 |  | 2 | Istorijos olimpiada |  | 1 |  |  |
| Krepšinio varžybos | 1 | 1 |  | 2 | Jaunųjų filologų konkursas |  |  | 1 |  |
| Informatikos olimpiada |  | 1 | 1 | 2 | „Basketnews.lt Lietuva“ |  |  | 1 |  |
| Geografijos  olimpiada | 1 | 1 | 2 | 4 | Viktorina ,,Po žvaigždėtu  dangum“ | 1 | 1 | 1 |  |
| Meninio skaitymo konkursas |  | 1 |  | 1 | Konkursas „Olympis 2015“ | 5 | 12 | 10 | 11 padėkų |
| Jaunųjų filologų konkursas | 3 | 1 |  | 4 | IT konkursas „Bebras“ |  |  |  | 2 diplomai |
| Chemijos  olimpiada | 2 | 3 | 3 | 8 | Vertimų ir iliustracijų projektas „Tavo žvilgsnis“ |  |  |  | 12 diplomų |
| Lietuvių klb. ir literatūros olimpiada | 1 | 2 | 1 | 4 | Kalbų Kengūra |  |  |  | Oranžinė  Kengūra |
| Matematikos olimpiada | 2 | 4 | 3 | 9 | Mokinių futbolo varžybos | 1 |  |  |  |
| Epistolinio rašinio konkursas | 2 | 1 |  | 3 | V.Kudirkos dailyraščio konkursas „Rašom“ |  |  |  | Padėka |
| Fizikos olimpiada | 1 | 3 | 1 | 5 | Dainuojamosios poezijos konkursas |  |  |  | Pagyrimo raštas |
| Biologijos olimpiada | 3 | 4 | 3 | 10 | Konkursas „Pavasario balsai“ |  |  |  | Padėka, 1 laureatė |
| Anglų klb. olimpiada | 2 | 2 | 3 | 7 | Piešinių konkursas „Mes piešiame Lietuvą“. | 1 |  |  |  |
| Istorijos olimpiada | 3 | 3 | 3 | 9 | Meninių projektų konkursas „Knyga“. |  |  |  | 1 laureatas |
| Dailės olimpiada |  | 1 |  | 1 | Širvintų L. Stuokos -Gucevičiaus gimn. matematikos konkursas |  | 1 |  |  |
|  |  |  |  |  | Konkursas „Knygų pelėda 2015“ |  |  |  | Padėka |
| Iš viso | 21 | 30 | 20 | 71 |  | 8 | 15 | 13 | 32 |

Vykdyti projektai*:* [**Nordplus Junior projektas „Open the door“**](http://www.gimnazija.moletai.lt/projektine-veikla/18-projektai/964-nordplus-junior-2015-projektas-open-the-door) (projekto partnerė – Estijos Kuusala gimnazija), Etwining tinklapių kūrimo projektas „O pas mus mokykloje“ (projekto partnerė – Jonavos J. Ralio gimnazija), VšĮ „Robotikos Akademija“ projektas „Patrauklios informacinių technologijų inovacijos kuria ateitį (Patinka!)“, Kultūros paveldo departamento Nekilnojamojo kultūros paveldo projektas „Pamilk kraštą, jį pažindamas“ (projekto partneris – Molėtų krašto muziejus), devynios Neformaliojo švietimo programos („Etno klubas“, „Lietuvos etnografinių regionų pažinimas“, „Biocheminės technologijos arčiau mūsų“, „Maironiečiai – savo krašto piliečiai“, „Molėtų krašto keliais“, „Intelektualiojo žaidimo GO populiarinimas“, „Dainuoju Lietuvai lietuviškai“, „Planuok karjerą atsakingai“, „Sportas visiems“), LMNŠC projektas „Ugdymo karjerai ir stebėsenos modelių sukūrimas ir plėtra bendrajame lavinime ir profesiniame mokyme“, Vaikų ir jaunimo socializacijos projektas „Vienykimės po gerumo sparnu“ (partneriai – Švenčionėlių Mindaugo, Ignalinos, Kupiškio L. Stuokos – Gucevičiaus ir Zarasų „Ąžuolo“ gimnazijos), Neformaliojo švietimo programa „Planuok karjerą atsakingai“.

Brandos egzaminų rezultatai:gauti7aukščiausi valstybinių brandos egzaminų įvertinimai. Abiturientų išlaikytų valstybinių brandos egzaminų vidurkiai: biologijos – 70, anglų klb. – 60, informacinių technologijų egzaminą –58, istorijos – 55, geografijos – 52, chemijos – 51, fizikos – 46, matematikos – 43, lietuvių kalbos ir literatūros – 39.Vidutiniškai dviejų trečdalių abiturientų egzaminų vertinimai atitiko jų metinio pažymio lygį (žemesnįjį, vidutinį arba aukštesnįjį).

PUPP lietuvių kalbos (gimtosios) įvertinimo vidurkis – 6,03, 96 proc. mokinių gavo 4 – 10 vertinimus, 40 proc. mokinių gavo 7–10. Matematikos įvertinimo vidurkis – 5,42, 82 proc. mokinių gavo 4 – 10 vertinimus, 35 proc. gavo 7 – 10.

Organizuoti tradiciniai renginiai, meninių fotografijų paroda „Čia Lietuva“, dailės parodos „Dėmių ir linijų žaismas vaikų kūryboje“, „Krintanti snaigė“, „Pasaulio medis“, „Rudeninė moteris“. Vyko įvairios edukacijos gimnazijos informaciniame centre: popietės „Užgavėnių tradicijos ir papročiai“ ir „M.K. Oginskiui-250“, paskaita „Skolintis ar skolinti“, filmo „Pasaulio virtuvė“ peržiūra ir aptarimas, susitikimai, debatai, viktorinos „Pažinkime Europą“, „Keliaukime su knyga“, organizuotos teminės parodos („Išėjom, bet laisvę palikom“, „Poetui A. Baranauskui – 180“, „Vasario 16-oji – laisvės ir vienybės diena“, „M. K. Čiurlionio garsų ir spalvų pasaulyje“, „Po literatūros labirintus“, „Riešutų duonos“ autoriui S. Šalteniui – 70“, „Į Laisvę“), rankdarbių parodos, rengta akcija „Knygų savanoriai Molėtų pradinėje mokykloje“. Išleistas kūrybos almanachas. Kiekvieną mėnesį vyko perskaitytų knygų aptarimai.

Neformaliajam ugdymui skirtos 52 val. 21 būrelio veikloje dalyvavo 39 proc. mokinių. Aktyvi šaulių, maironiečių, debatų, GO, „Mes – gimnazistai“ klubų, gamtosauginio ir sveikatos stiprinimo komitetų veikla.

**2. Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas.** Telkiau gimnazijos bendruomenę metinio veiklos ir ugdymo plano rengimui ir jų bei strateginio plano įgyvendinimui. Kūriau, puoselėjau demokratinius bendruomenės santykius ir palankų mikroklimatą, skatinau bendruomeniškumą (akcijos: „Perskaitei žurnalą – pasidalink su draugu“, Knygų kalėdos, paramos), rėmiau akcijas: savanorystės (neatlygintinos kraujo donorystės, „Savanorių sriuba“, Maisto banko, „Gelbėkit vaikus”, Vaikų savarankiško gyvenimo namų auklėtinių, ligonių lankymo, kapinių tvarkymo), gamtosaugines (makulatūros rinkimo, atliekų rūšiavimo, medelių sodinimo, gyvūnų globos), pilietiškumo („Lietuvai ir man“ ,Solidarumo bėgimas), sveikatos stiprinimo („Valgyk obuolį lietuvišką“, „Pertrauka kitaip“, „Ateik – pasportuosi“).

Pasibaigus mokslo metams, mokytojai rengė veiklos savianalizės anketas, numatė stipriausias ir tobulintinas sritis. Sudariau sąlygas kelti mokytojams kvalifikaciją pagal poreikį, kvalifikacijos tobulinimo prioritetą: informacijos apie mokinio asmeninę pažangą fiksavimas ir panaudojimas mokymosi rezultatų gerinimui. Mokytojai aktyviai dalyvavo Molėtų ŠC organizuojamuose seminaruose. Organizuotas seminaras „Inovatyvių ugdymo metodų naudojimas įvairiose mokymo(si) aplinkose“ Klaipėdos „Ąžuolyno” gimnazijoje, projekto „Pedagogų kvalifikacijos tobulinimo ir perkvalifikavimo sistemos plėtra“ mini mokymai „Dalykų ryšiai ir integracija“. Septyni mokytojai savo sėkmingų veiklų patirtimi dalijosi ŠMM, Lietuvos mokinių neformaliojo švietimo centro ir Ugdymo plėtotės centro pilietinio ugdymo konkurse „Pilietiškumo ugdymo sėkmės istorija“. Du mokytojai dalyvavo stažuotėse užsienyje: UNESCO mokymuose kultūros paveldo švietimo tema Veliko Tarnove (Bulgarija), Švietimo mainų paramos fondo tarptautiniame programos *eTwinnin*g profesinės raidos kontaktiniame seminare „Bendrųjų kompetencijų ugdymas dalyvaujant programoje eTwinning“ Suomijoje. Gimnazijos administracija (direktorė ir 2 pavaduotojos ugdymui) pasitvirtinome II vadybinę kategoriją. Esu švietimo konsultantė: vidurinės ugdymo programos akreditavimo ir vadybos ekspertė, dalyvavau vertinant septynių vadovų veiklą. Koordinavau IKT diegimo, kultūrinio darbo organizavimo grupės, sklaidos, Tėvų paramos fondo kūrybinių grupių veiklas.

Plėtota Tėvų savivaldos (Tėvų paramos fondo, tėvų komiteto) veikla, skatinami partneriški ryšiai su mokinių tėvais, kviečiant juos į Tėvų dienas, susitikimus, diskusijas, debatus, renginius (Rugsėjo pirmosios šventę, Sėkmės pamokas, krepšinio turnyrą, pėsčiųjų žygius, Padėkos angelo šventę, Pirmokų krikštynas, Užgavėnes, Kalėdinį karnavalą, advento renginį gimnazijos muziejuje, pamokas, paskaitas, karjeros planavimo dienas, konsultacijas, IKT mokymus, edukacines programas, klasių ekskursijas). Tėvai inicijavo Mokinio pažangos projektą.

Inicijavau bendradarbiavimą su socialiniais partneriais: VGTU (VGTU klasės įsteigimas), VU (Universiteto diena, Alumni stipendija abiturientui), Švenčionėlių Mindaugo, Ignalinos, Kupiškio L. Stuokos – Gucevičiaus ir Zarasų „Ąžuolo“, Klaipėdos „Ąžuolyno“, Jonavos J. Ralio, Panevėžio J. Balčikonio, Ukmergės A. Smetonos gimnazijomis, labdaros ir paramos fondu „Auginkime ateitį“.

Kartu su bibliotekininkėmis siekiau, kad būtų turtinami bibliotekos fondai. Per metus gauta iš rėmėjų 206 egz. grožinės literatūros knygų, pirkta 120 egz., gauta 5 leidinių nemokama prenumerata.

Atnaujintos ugdymosi aplinkos: iš sutaupytų lėšų išdažytos 11 kabinetų, sporto salės grindys, iš sutaupytų lėšų nupirktos 78 spintelės. Šiuo metu 50 proc. mokinių aprūpinta asmeninėmis drabužių spintelėmis. Atnaujinti mokykliniai baldai, įsigyta 150 vnt. kėdžių, 5 komplektai mokyklinių baldų. Iš projekto „Ugdymo karjerai infrastruktūros bendrajame lavinime ir profesiniame mokyme sukūrimas ir plėtra“ gauti 28 planšetiniai ir 2 nešiojami kompiuteriai. Koridoriuose atnaujintos poilsio zonos. Užtikrintas tinkamas maitinimas.

**3. Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.** Siekiant asmeninės pažangos, kiekvienas mokinys skatintas kelti savo tikslus, lūkesčius, pasibaigus pusmečiui, aptarti individualią pažangą. Parengtas Gimnazisto kompetencijų aplankas, inicijuotas karjeros planų pildymas, organizuota Refleksijos diena. Skatinta pamokas vesti muziejuose, verslo įmonėse, LR Seime, VU, VGTU laboratorijose, Molėtų observatorijoje, organizuotose pažintinėse ekskursijose po Molėtų rajoną. Mokiniai dalyvavo respublikiniuose renginiuose: „Tyrėjų naktis 2015“, mokslo festivalyje „Erdvėlaivis Žemė 2015“, „Verslas veža“. Organizuota rajoninė konferencija „Sąjūdžio dvasia gyva“.

Įsitraukus į LMNŠC projektą „Ugdymo karjerai ir stebėsenos modelių sukūrimas ir plėtra bendrajame lavinime ir profesiniame mokyme“, ugdyme karjerai daugiau dėmesio skirta profesiniam veiklinimui, organizuotos ekskursijos į įmones.

Puoselėjau lyderystės kultūrą.Bendruomenė aktyviai dalyvavo veiklos įsivertinime ir planavime, metodinių ir kūrybinių grupių veikloje. Gimnazija aktyviai dalyvavo UNESCO, sveikatą stiprinančių, gamtosauginių mokyklų tinklo veikloje, gamtosauginė veikla įvertinta Žaliąja vėliava.

Išnaudojamos galimybės bendradarbiauti su progimnazija: bendros mobilios grupės (prancūzų kalba), būreliai (GO, astronomų), ugdymo aplinkos (sporto salė, medžio dirbtuvės), administracijos, klasių auklėtojų, dalykų mokytojų bendradarbiavimas naujokų adaptacijos klausimais, organizuojant bendras šventes. Išnaudotos galimybės pasinaudoti Sporto centro sale, organizuojant kūno kultūros pamokas, varžybas. Analizuotas mokinio, tėvų (globėjų, rūpintojų) ir mokytojų bendradarbiavimo įtaką mokinio pažangai, brandos egzaminų, pagrindinio ugdymo pasiekimų rezultatų gerinimo galimybės.

Gimnazijos veiklos įsivertinimo išvadose įvardijamos tobulintinos sritys: atskirų mokinių pažanga, mokymosi motyvacija, mokymosi mokytis kompetencija. Siekiant racionaliau naudoti lėšas ugdymosi aplinkoms, siekiant sudaryti higienos normas atitinkančias aplinkas, būtinas gimnazijos kapitalinis remontas. Mažėjant mokinių skaičiui, reikalinga mažinti ir išlaidas administravimui, optimizuoti mokytojų darbo vietų skaičių.

Direktorė Rimutė Guobienė